Eiropas Tieslietu padomju asociācija (ENCJ)

**Eiropas Tieslietu padomju asociācijas Ģenerālā asambleja**

**Varšava**

**2016.gada 1.-3.jūnijs**

**VARŠAVAS DEKLARĀCIJA**

**Par tieslietu sistēmu nākotni Eiropā**

No 2016.gada 1. līdz 3. jūnijam Varšavā ENCJ tikās savā Ģenerālajā Asamblejā.

Par pilntiesīgām ENCJ loceklēm tika ievēlētas divas Grieķijas Augstākās Tieslietu padomes.

Ņemot vērā to, ka ENCJ

1. ir sekmējusi dialogu grupas, lai ļautu tās locekļiem un novērotājiem attīstīt praktiskus to aktuālāko problēmu, kas skar tiesu neatkarību un uzskatāmību, risinājumus;
2. ir identificējusi nepieciešamos elementus, kas vajadzīgi kvalitatīvai tiesas spriešanai, un centīsies noteikt tiesu un tieslietu sistēmas kvalitātes indikatorus, kas palīdzēs novērtēt tieslietu kvalitāti, lai to nodrošinātu ES un kandidātvalstīs;
3. ir apkopojusi labo praksi par ārpus tiesu un sabiedrības pārstāvjiem Tieslietu padomju darbā un tai līdzīgās institūcijās, kā arī par Tieslietu padomju iesaistīšanu tiesu sistēmu finansēšanā Eiropā;

Eiropas Tieslietu padomju asociācijas locekļi un novērotāji, kas tikās VARŠAVĀ no 2016.gada 1. līdz 3. jūnijam, DEKLARĒ, ka:

1. Tieslietu padomei vai tai pielīdzinātai pārvaldes institūcijai būtu jāpiedalās tieslietu kvalitātes novērtēšanas procesā,

* definējot kvalitātes ietvaru, kas raksturo indikatorus, ieskaitot kritērijus tieslietu kvalitātes noteikšanai un novērtēšanai;
* definējot metodes, kā var tikt novērtēta, uzturēta un uzlabota tiesas spriešanas kvalitāte;
* identificējot un ieviešot labo praksi, kas veicina sabiedrības uzticību tieslietu sistēmai; un
* nodrošinot, ka šīs sistēmas neiejaucas tiesnešu un tiesas neatkarībā, vai tieslietu sistēmā.

1. Attiecībā uz Padomju sastāvu, kas skar tās ārpustiesas locekļus:

* Tieslietu padomju un tām pielīdzinātu institūciju sastāvā vajadzētu iekļaut ārpustiesas locekļus, atspoguļojot sabiedrības daudzveidību;
* uz ārpustiesas locekļiem jāattiecas tiem pašiem godprātības, neatkarības un neitralitātes standartiem kā tiesnešiem, bet ārpustiesas locekļiem nevajag būt politiķiem vai Tieslietu ministram;
* ārpustiesas locekļiem piešķirams pilnvērtīga locekļa statuss un vēlēšanu tiesības, kā tas ir tiesu sistēmu pārstāvošiem locekļiem.

1. Attiecībā uz tieslietu sistēmu budžetu:

* budžeta izstrādei jābūt sistēmiski un praktiski brīvai no nepieņemamas politiskās iejaukšanās, tādējādi tiesas tiek finansētas, balstoties uz objektīviem un caurspīdīgiem kritērijiem;
* Tieslietu padomei vai tai pielīdzinātai institūcijai jābūt cieši iesaistītai visās budžeta procesa stadijās, un tiesām jābūt nodrošinātām tādā līmenī, lai pastāvētu efektīva un iedarbīga tieslietu sistēma;
* budžeta prioritātes ir jādefinē sadarbībā ar attiecīgām tiesām saskaņā ar caurspīdīgiem kritērijiem, un tās nedrīkst likt tiesām pielāgot to procedūras.

1. ENCJ ņem vērā, ka 21.gadsimtā Eiropas tieslietu sistēmu administrēšanā radikāli mainīsies informācijas un komunikācijas tehnoloģiju izmantošana. Tā cer uz strīdu risināšanu tiešsaistē un citām tehnoloģijām, lai nodrošinātu ātrāku un lētāku tiesas procesu Eiropas iedzīvotājiem. Joprojām būtiska ENCJ un tās dalībvalstīm un novērotājām būs tiesu neatkarības un atbildības uzturēšana un stiprināšana Eiropas iedzīvotāju interesēs, lai garantētu to efektīvu pieeju tiesai.
2. ENCJ arvien vairāk ir norūpējusies par to, ka Turcijas valdības pieeja tiesnešu pārcelšanai, atcelšanai un apsūdzēšanai nesaskan ar tiesnešu neatkarības principiem. Tā mudina izpildvaru un Turcijas Tieslietu padomi pilnībā ievērot principu, ka tiesneši ir neatceļami, un ka tiesneši nav pārceļami vai pazemināmi, izņemot likumā noteiktos apstākļus. Šādi lēmumi ir pieņemami caurspīdīgā procedūrā, ko veic neatkarīga institūcija, kuras lēmumi ir pārsūdzami.
3. Attiecībā uz Polijā attīstošos situāciju ENCJ uzsver, ka ir svarīgi, lai izpildvara cienītu tiesu varas neatkarību, un veiktu tiesu sistēmas reformas tikai pēc jēgpilnām konsultācijām ar Tieslietu padomi un pašiem tiesnešiem.
4. ENCJ turpinās pārraudzīt jautājumu attīstību Turcijā un Polijā, lai pārliecinātos, ka tiek ievēroti tiesnešu neatkarības pamatprincipi.

Pieņemta 2016.gada 3.jūnijā Varšavā.